Thalo dykuma
Thalo dykuma (angl. Thal Desert) – dykuma Pandžabe (Pakistanas). Tai didelė teritorija tarp Dželamo ir Indo (Sindo) upių, netoli Pothohar plynaukštės. Ilgis iš šiaurės į pietus yra apie 300 km, didžiausias plotis – 110 km, mažiausias plotis – 30 km. Thalo dykuma priklauso Bhakkar, Khushab, Mianwali, Jhang, Layyah ir Muzaffargarh rajonams. Dykumos dalis Jhang’o rajone yra ant Dželamo upės kranto. Geografiškai panaši į Čolistano ir Taro dykumas. Thalo dykumoje gyvena tokios gentys kaip Aheer, Bhachar, Johiya, Mammak, Chhina, Baloch, Tiwana, Sial, Baghoor, Awans, Rahdari, Lashari, Jhammat, Gahi ir Waghra.